Ramaphosa had 'geen ander keuse' as om Moyane af te dank | Maroela Media
Ramaphosa had 'geen ander keuse' as om Moyane af te dank
Die parlementêre staande komitee oor finansies het Vrydag gesê pres. Cyril Ramaphosa het geen ander keuse gehad nie as om SAID-hoof Tom Moyane af te dank.
Die multipartykomitee het in 'n verklaring Moyane se afdanking verwelkom.
"Ons voel die president het geen ander keuse gehad nie, gegewe die byna eenpartydige sienings by die Nugent-kommissie dat hy die SAID ondoeltreffend bestuur het, die tekorte aan inkomste wat nou aan die lig kom en die beslissende en finale aanbeveling van die kommissie dat hy afgedank moet word," het komiteevoorsitter Yunus Carrim gesê.
"Ons het in ons eie ervaring van mnr. Moyane se bestuur van die bewerings teen sy kollegas, Jonas Makwakwa en Kerry-Ann Elski, talle teenstrydighede bevind wat die SAID in 'n slegte lig stel. Die SAID se versuim om behoorlik op te tree oor ons besware in dié kwessie het baie tyd in beslag geneem."
Die komitee het gesê Ramaphosa moet 'n plaasvervanger "so gou as moontlik" aanstel.
Maroela Media het vroeër berig Ramaphosa het Moyane afgedank en gesê stappe moet dringend gedoen word om die verdere agteruitgang van die land se belastingadministrasiestelsel te verhoed.
Die tussentydse Nugent-verslag, wat op 16 Oktober uitgereik is, het bevind dat Moyane nie van voornemens was om met die kommissie in gesprek te tree of die bewyse teen hom aan te roer nie.
Opposisie groei en ANC boer agteruit in tussenverkiesings
Familie in hof oor musikant se begrafnis
Die gemors moet uit!!!
SAID kan net verbeter sonder hom!!
So hoop ek Zuma se trawante sien hulle ……een vir een!!
Hoor eff nie gelukkig hy seker hulle cic gehelp die commander het mos ok n probleem gehad met belasting ontduiking
Hier is heelwat vreesaanjaende karakters in ons midde wat almal sonder vervolging weggekom het; mense wat topposte beklee het en groot skade aangerig het en nou verwoed rondloop. Die ANC is doodbang vir hulle. Hoe moet die gewone burgers voel? Dit word 'n uiters ongemaklike en kommerwerkende situasie. Miljarde verdwyn en CR bedel maar net weer om die tekorte op te maak. Hoe stop mens die' 'virus' met sulke aksies? M se geheime sendings en waarskuwings word al klaar afgeskiet. Nat lappies op die voorkom help nie vir erge koors nie. Die geld wat verdwyn, is iewers. Waarom word daar… Lees meer »